b'\n_START_ARTICLE_\nMaca (rastlina)\n_START_SECTION_\nBotani\xc4\x8dne zna\xc4\x8dilnosti\n_START_PARAGRAPH_\nLepidium meyenii je prvi opisal in poimenoval Gerhard Walpers leta 1843. Zahtevnost za gojenje, velikost in oblika so v grobem podobne tistim kot pri redkvi in repi, s katerima je v sorodu. Zeleni, razcepljeni vrhovi/izrastki rastline so kratki in le\xc5\xbeijo po tleh. Tanki nagubani listi se razvijejo v obliki rozete (kot regrat) na povr\xc5\xa1ini tal in se nenehno obnavljajo iz centra navzven, kjer stari listi odmrejo._NEWLINE_Maca-e se zelo razlikujejo v velikosti in obliki korenine. Te so lahko trikotne, splo\xc5\xa1\xc4\x8dene, okrogle ali pravokotne-slednje so najve\xc4\x8dje. Barva hipokotila je zlata, krem, rde\xc4\x8da vijoli\xc4\x8dna, modra, \xc4\x8drna ali zelena. Razli\xc4\x8dne pa si niso le po barvi, ampak tudi po prehranskih in terapevtskih lastnostih. Korenina zlato-krem barve je najbolj raz\xc5\xa1irjena in priljubljena v Peruju zaradi svoje velikosti in sladkega okusa. Modra in \xc4\x8drna barva maca-e imata najvi\xc5\xa1jo energijsko vredonost in se pona\xc5\xa1ata s slado-grenkim okusom. Rde\xc4\x8da maca postaja vedno bolj priljubljena. Klini\xc4\x8dne \xc5\xa1tudije so pokazale, da zmanj\xc5\xa1uje velikost prostate pri podganah. Te tri vrste so najpogosteje gojene in izva\xc5\xbeane. _NEWLINE_Maca-o se tradicionalno goji na nadmorski vi\xc5\xa1ini pribli\xc5\xbeno 4,100-4,500 metrov nadmorske vi\xc5\xa1ine. Dobro uspeva le v hladnem podnebju na relativno revnih tleh, kjer prakti\xc4\x8dno ne uspeva ni\xc4\x8d drugega. Skoraj vsa pridelava maca-e v Peruju poteka ekolo\xc5\xa1ko, saj tako visoko \xc5\xbeivijo le redki potencialni \xc5\xa1kodljivci, kateri pa se mace najve\xc4\x8dkrat ne lotijo. Polja so po ve\xc4\x8dini gojena z gnojem ovc in alpak in morajo pogosto po\xc4\x8divati nekal let, da se lahko obnovijo hranila v tleh. Hektarski donos je pribli\xc5\xbeno 5 ton. Za nadaljnjo predelavo korenine po navadi posu\xc5\xa1ijo, tako da je kon\xc4\x8dna masa pribli\xc5\xbeno 1,5 tone. \xc4\x8ceprav maco gojijo tudi drugod, \xc5\xa1e ni raziskano, \xc4\x8de razvije enake (koli\xc4\x8dine) aktivnih sestavin/-e, kot andska.\n_START_SECTION_\nUporaba in priprava\n_START_PARAGRAPH_\n\xc5\xbde pribli\xc5\xbeno 2000 let je maca na obmo\xc4\x8dju Peruja cenjena tako v tradicionalni prehrani kot tudi v ljudskem zdravilstvu. Imela naj bi visoko hranilno vrednost, kot zdravilo pa naj bi pove\xc4\x8devala spolno mo\xc4\x8d in vzdr\xc5\xbeljivost. Do okoli 1980 je bila gojena le na obmo\xc4\x8dju okoli jezera Junin v srednjem Peruju. V preteklosti so z maca-o trgovali za koruzo, ri\xc5\xbe, manioke, papajo in ostale pridelke, katerih sami niso mogli gojiti. Med \xc5\xa1pansko kolonizacijo se je maca uporabljala kot pla\xc4\x8dilno sredstvo, cenjena pa naj bi bila tudi na \xc5\xa1panskem dvoru._NEWLINE_Legende o mo\xc4\x8di inkovskih bojevnikov so se ohranile do dana\xc5\xa1njih dni. To mo\xc4\x8d naj bi dobili prav iz maca-e. Pred vsako bitko so inkovski bojevniki zau\xc5\xbeili nekaj zdrobljene maca-e, kar jih je naredilo nepremagljivo mo\xc4\x8dne. Po osvoboditvi mesta pa jim je bilo nadaljnje zau\xc5\xbeivanje rastline prepovedano, s \xc4\x8dimer so zavarovali \xc5\xbeenske osvojenega mesta pred izjemnimi spolnimi mo\xc4\x8dmi, ki so jim bile z zau\xc5\xbeitjem korena dane. Na podlagi teh zgodb je maca postala znana kot naravna viagra in danes jo lahko kupimo kot prehransko dopolnilo v vsaki lekarni._NEWLINE_V Peruju maco pripravljajo in postre\xc5\xbeejo na ve\xc4\x8d razli\xc4\x8dnih na\xc4\x8dinov, najpogosteje kuhano. Sve\xc5\xbee izruvan hipokotil, pra\xc5\xbeen v jam (huatia), velja za poslastico. Korenino lahko tudi stol\xc4\x8dejo v pire in skuhajo, da nastanesladka, gosta teko\xc4\x8dina, posu\xc5\xa1ijo in zme\xc5\xa1ajo z mlekom, da nastane ka\xc5\xa1a. Me\xc5\xa1ana z zelenjavo ali \xc5\xbeitnimi zrni pa se uporablja za proizvodnjo moke. Pri fermentaciji nastane nizko alkoholno pivo, imenovano chicha de maca. Listi se uporabljajo za solato oz. jih kuhajo._NEWLINE_Nara\xc5\xa1\xc4\x8dajo\xc4\x8de povpra\xc5\xa1evanje je eden glavnih vzrokov za \xc5\xa1iritev pridelovanja maca-e. Vodilni produkt je moka iz korenine. Kot prehranski dodatek obstaja v obliki posu\xc5\xa1ene korenine, moke in razli\xc4\x8dnih ekstraktov. Zelo pogosto je tudi v obliki gela, ki ga pridobivajo z iztiskanjem pri povi\xc5\xa1ani temperaturi. Le-ta je zaradi bolj\xc5\xa1e prebavljivosti veliko bolj\xc5\xa1i od prahu in se v glavnem uporablja v terapevtske namene. Obstaja tudi liofilizat, ki ga naredijo iz sve\xc5\xbee stisnjenega soka, ki mu odparijo topilo pod zni\xc5\xbeanim tlakom.\n_START_SECTION_\nSestavine\n_START_PARAGRAPH_\nPoleg sladkorjev in beljakovin vsebuje uridin, jabol\xc4\x8dno kislino in njene benzoilne derivate, glukozinolate, glukotropeolin and m-metoksiglukotropeolin. Metanolni ekstrakt gomolja mace vsebuje tudi (1R, 3S)-1-metiltetrahidro-karbolin-3-karboksilno kislino, za katero domnevajo, da izvaja \xc5\xa1tevilne aktivnosti v centralnem \xc5\xbeiv\xc4\x8dnem sistemu. Posu\xc5\xa1ena korenina maca-e ima zelo visoko hranilno vrednost, kot na primer ri\xc5\xbe in p\xc5\xa1enica. Povpre\xc4\x8dna vsebnost je 60% ogljikovih hidratov, 10% beljakovin, 8,5% (prehranskih) vlaknin in 2,2% ma\xc5\xa1\xc4\x8dob. Maca je bogata z esencialnimi minerali: selenom, kalcijem, magnezijem, \xc5\xbeelezom, vsebuje pa \xc5\xa1e ma\xc5\xa1\xc4\x8dobne kisline (linolensko, palmitinsko in oleinsko kislino), 19 aminokislin ter polisaharide. Zaradi visoke koncentracije proteinov in vitalnih hranilnih snovi ter p-metoksibenzil izocianat ji pripisujejo afrodizi\xc4\x8dne lastnosti.\n_START_SECTION_\nVplivi na zdravje\n_START_PARAGRAPH_\nMaca se uporablja v prehrani tako pri ljudeh kot pri \xc5\xbeivalih. Ker vsebuje glukozinolate, lahko v kombinaciji s prehrano revno z jodom pride do gol\xc5\xa1avosti. Temno obarvane korenine (rde\xc4\x8da, vijoli\xc4\x8dna, \xc4\x8drna) vsebujejo velike koli\xc4\x8dine naravnega joda (10 gramov posu\xc5\xa1ene mace po navadi vsebuje 52 mikrogramov joda). Navkljub temu, da vsebuje glukozinolate, ki so znani povzro\xc4\x8ditelji gol\xc5\xa1avosti, ne vemo, \xc4\x8de povzro\xc4\x8da ali prepre\xc4\x8duje nastanek gol\xc5\xa1avosti. Bilo pa je dokazano, da zmanj\xc5\xa1uje raz\xc5\xa1irjanje \xc5\xbeleze prostate pri podganah._NEWLINE_Bilo je izvedenih nekaj manj\xc5\xa1ih \xc5\xa1tudij na mo\xc5\xa1kih, ki so pokazale, da lahko izvle\xc4\x8dki mace pove\xc4\x8dajo libido in izbolj\xc5\xa1ajo kakovost semena. Manj\xc5\xa1a, dvojno slepa, randomizirana pilotna \xc5\xa1udija je pokazala, da lahko korenina mace ubla\xc5\xbei dolo\xc4\x8dene spolne motnje. Maca naj ne bi imela neposrednega vpliva na ravni spolnih hormonov pri ljudeh, prav tako naj ne bi delovala posredno. Vendar pa so novej\xc5\xa1e \xc5\xa1tudije dokazale njen vpliv na izlo\xc4\x8danje hormonov._NEWLINE_Domneva se, da je za u\xc4\x8dinek odgovorna unikatna prehranska sestava, katera zagotavlja optimalno raven hranil, ki jih uporablja endokrini sistem. V raziskavi na samcih mi\xc5\xa1i in podganah se je izkazalo, da maca stimulira paritveno vedenje. Nedavni pregled navaja, da so randomizirane klini\xc4\x8dne \xc5\xa1tudije pokazale ugoden vpliv na energijo in razpolo\xc5\xbeenje, zmanj\xc5\xa1anje tesnobe in pove\xc4\x8danje spolne \xc5\xbeelje. Dokazano je tudi, da vzpodbuja proizvodnjo spermalnih celic in izbolj\xc5\xa1uje njihovo gibljivost ter pove\xc4\x8duje volumen spermalne teko\xc4\x8dine."'